Bosna i Hercegovina

Federacija Bosne i Hercegovine

Kanton 10

Javna zdravsvena ustanova

Dom zdravlja Drvar

Broj: 126–08/22

Datum: 18.06.2022.godine

Na osnovu člana 20a. kao i člana 22. stav 1. tačka a. Zakona o radu FBiH („Službene novine Federacije BiH“ broj 26/16 i 89/18), te člana 3.stav 1. i člana 6. Pravilnika o radu Doma zdravlja Drvar broj UO/UV 01-16/21 od 22.06.2021.godine, v.d. direktor-a Doma zdravlja Drvar raspisuje:

 **KONKURS**

**za prijem u radni odnos na neodređeno vrijeme**

1. Medicinska sestra-tehničar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_1 izvršitelj;
2. Doktor medicine \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_1 izvršitelj;
3. Higijeničarka-čistačica (ambulanta Bosansko Grahovo)\_\_\_\_\_1 izvršitelj.

**Opšti uslovi:**

* Da je državljanin Bosne i hercegovine;
* Da ima navršenih 18 godina života;
* da nije otpušten iz organa uprave kao rezultat disciplinske mjere na bilo kojem nivou vlasti u Bosni i Hercegovini, tri godine prije objavljivanja konkursa;
* da ima opštu zdravstvenu sposobnost.

**Posebni uslovi:**

*Za radno mjesto pod brojem 1.:*

* SSS, završena srednja medicinska škola, smjer medicinska sestra-tehničar ili VSS (180 ECTS) smjer sestrinstvo;
* najmanje 6 mjeseci radnoga iskustva;
* položen stručni ispit.

 *Za radno mjesto pod brojem 2.:*

* Završen medicinski fakultet, zvanje doktor medicine;
* Specijalizacija iz porodične medicine;
* Ili doktor medicine sa edukacijom iz porodične medicine;
* Poželjno radno iskustvo, ali isto nije uslov;
* Položen stručni ili specijalistički ispit.

 *Za radno mjesto pod brojem 3.:*

* NK radnik ili završena minimalno osnovna škola.

**Kratak opis poslova:**

*Radno mjesto pod brojem 1.*

Utvrđuje identitet pacijenata ostvarujući prvi kontakt sa istim,informiše ga i edukuje, priprema instrumente i materijal za rad. U dogovoru sa glavnom sestrom snabdeva službu neophodnim lijekovima i sanitetskim materijalom, vrši prijem i registraciju poziva i obavještenja, te o tome informiše dežurnog ljekara, priprema i primjenjuje sve vrste terapije, vodi medicinsku i sestrinsku dokumentaciju, obavlja sterilizaciju i dezinfekciju, odgovara i podnosi izvještaj za zadužene lijekove, sanitetski materijal, opremu i inventar, obavlja druge dužnosti u sklopu svoje profesije po nalogu nadređenih.

*Radno mjesto pod brojem 2.*

Pruža primarnu, kontinuiranu i sveobuhvatnu zdravstvenu zaštitu stanovništva, propisuje terapiju, daje uputstva i savjete, te prati tok liječenja, upućuje bolesnike na neophodne pretrage i preglede, vrši konzilijarne preglede sa davanjem pismenog nalaza i mišljenja o radnoj sposobnosti, odnosno privremenoj ili trajnoj nesposobnosti za rad, izdaje ljekarska uvjerenja i potvrde, daje medicinska mišljenja na zahtjev nadležnih tijela, obavlja kućne posjete, edukuje zdravstvene radnike u svom timu, vrši konsultacije i konzilijarne preglede sa davanjem pismenog nalaza i mišljenja o radnoj sposobnosti, vodi medicinsku dokumentaciju, obavlja druge poslove iz svog djelokruga.

*Radno mjesto pod brojem 3.:*

Održava čistoću ordinacija, kancelarija, hodnika stepeništa i ostalih prostorija, vrši čišćenje i dezinfekciju mokrih čvorova, toaleta i sl., sakuplja otpad i odlaže ga na određena mjesta, potražuje i čuva sredstva i pribor za održavanje, ekonomično koristi sredstva za čišćenje i blagovremeno planira nabavku, obavlja druge poslove po nalogu direktora i glavne medicinske sestre.

Kandidat je uz prijavu na konkurs dužan priložiti:

- ovjerenu kopiju diplome;

- dokaz o radnom iskustvu (za radno mjesto pod brojem 1.);

- uvjerenje o državljanstvu;

- rodni list;

- uvjerenje od nadležnog suda da se protiv prijavljenog kandidata ne vodi krivični postupak.

Samo izabrani kandidat će biti u obavezi u određenom roku dostaviti ljekarsko uvjerenje kao dokaz da njegovo zdravstveno stanje i psihofizičke sposobnosti odgovaraju uslovima radnog mjesta.

 Radni odnos sa izabranim kandidatom zasniva se na neodređeno vrijeme.

Ovaj javni konkurs će biti objavljen u jednim dnevnim novinama na teritoriji BiH, na stranici Zavoda za zapošljavanje HBŽ-a, te na oglasnoj tabli Doma zdravlja Drvar.

Rok za podnošenje prijave je 8 dana od dana objave u dnevnim novinama.

Konkurs ostaje otvoren do popunjavanja radnih mjesta.

 Prijavu sa dokazima o ispunjavanju uslova za konkurs kandidati mogu

 dostaviti na adresu:

Dom zdravlja Drvar, ulica Titova 109, Drvar, sa naznakom „Za konkurs“, ili lično u prostorije ustanove.

 v.d. Direktor-a

 Rogić Slavko, dipl. iur